สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 26 ม.ค.60
27 ม.ค. 2560

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (26 ม.ค.) โดยดาวโจนส์ปิดที่ระดับสูงสุดเป็นประวัติการณ์ ขานรับผลประกอบการที่สดใสของบริษัทจดทะเบียน ซึ่งรวมถึงบริษัทคอมแคสต์ อย่างไรก็ตาม ดัชนี NASDAQ และ S&amp;P500 ปิดตลาดในแดนลบ เนื่องจากบรรยากาศการซื้อขายได้รับแรงกดดันจากข้อมูลเศรษฐกิจที่อ่อนแอของสหรัฐ โดยเฉพาะอย่างยิ่งยอดขายบ้านใหม่ที่ร่วงลงแตะระดับต่ำสุดในรอบ 10 เดือน
ดัชนีเฉลี่ยอุตสาหกรรมดาวโจนส์ปิดที่ 20,100.91 จุด เพิ่มขึ้น 32.40 จุด หรือ +0.16% ดัชนี NASDAQ ปิดที่ 5,655.18 จุด ลดลง 1.16 จุด หรือ -0.02% และดัชนี S&amp;P500 ปิดที่ 2,296.68 จุด ลดลง 1.69 จุด หรือ -0.07%
 
ตลาดหุ้นยุโรปปิดบวก เมื่อคืนนี้ (26 ม.ค.) โดยได้แรงหนุนจากการดีดตัวขึ้นของหุ้นกลุ่มธนาคาร นอกจากนี้ ตลาดยังขานรับข่าวบริษัทจอห์นสัน แอนด์ จอห์นสันของสหรัฐ ทุ่มเงินซื้อกิจการบริษัท Actelion ซึ่งเป็นบริษัทเทคโนโลยีชีวภาพของสวิตเซอร์แลนด์
ดัชนี Stoxx Europe 600 เพิ่มขึ้น 0.3% ปิดที่ 367.50 จุด ซึ่งเป็นระดับสูงสุดในรอบเกือบ 13 เดือน
ดัชนี CAC-40 ตลาดหุ้นฝรั่งเศสปิดที่ 4,867.24 จุด ลดลง 10.43 จุด หรือ -0.21% ดัชนี DAX ตลาดหุ้นเยอรมันปิดที่ 11,848.63 จุด เพิ่มขึ้น 42.58 จุด หรือ +0.36% ดัชนี FTSE 100 ตลาดหุ้นลอนดอนปิดที่ 7,161.49 จุด ลดลง 2.94 จุด หรือ -0.04%
 
ตลาดหุ้นลอนดอนปิดขยับลง เมื่อคืนนี้ (26 ม.ค.) ท่ามกลางภาวะการซื้อขายที่ผันผวน เนื่องจากบริษัทจดทะเบียนรายใหญ่เปิดเผยผลประกอบการที่สวนทางกัน ขณะที่ตลาดหุ้นได้ปัจจัยหนุนบางส่วนจากการที่รัฐบาลอังกฤษเปิดเผยตัวเลขผลิตภัณฑ์มวลรวมภายในประเทศ (จีดีพี) ไตรมาส 4 ที่ขยายตัวสูงกว่าคาดการณ์
ดัชนี FTSE 100 ลดลง 2.94 จุด หรือ -0.04% ปิดที่ 7,161.49 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (26 ม.ค.) หลังจากดัชนีดาวโจนส์ตลาดหุ้นนิวยอร์กทำสถิติปิดเหนือระดับ 20,000 จุดติดต่อกัน 2 วันทำการ ซึ่งช่วยหนุนความเชื่อมั่นทางเศรษฐกิจและอุปสงค์พลังงาน นอกจากนี้ ตลาดยังได้รับปัจจัยบวกจากความคืบหน้าของกลุ่มประเทศผู้ผลิตน้ำมันในการปรับลดกำลังการผลิต
สัญญาน้ำมันดิบ WTI ส่งมอบเดือนมี.ค.เพิ่มขึ้น 1.03 ดอลลาร์ หรือ 2% ปิดที่ 53.78 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมี.ค.เพิ่มขึ้น 1.16 ดอลลาร์ หรือ 2.1% ปิดที่ 56.24 ดอลลาร์/บาร์เรล
 
สัญญาทองคำตลาดนิวยอร์กปิดร่วงลง เมื่อคืนนี้ (26 ม.ค.) เนื่องจากภาวะการซื้อขายในตลาดได้รับแรงกดดันจากการแข็งค่าของสกุลเงินดอลลาร์สหรัฐ นอกจากนี้ การที่ดัชนีดาวโจนส์ตลาดหุ้นนิวยอร์กพุ่งขึ้นทะลุแนวต้านที่ระดับ 20,000 จุดติดต่อกัน 2 วันทำการนั้น ยังส่งผลให้นักลงทุนเทขายทองคำซึ่งเป็นสินทรัพย์ที่ปลอดภัย และหันไปลงทุนในตลาดหุ้นซึ่งเป็นสินทรัพย์เสี่ยงที่ให้ผลตอบแทนสูงกว่า
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 8 ดอลลาร์ หรือ 0.67% ปิดที่ระดับ 1,189.80 ดอลลาร์/ออนซ์
สัญญาโลหะเงินส่งมอบเดือนมี.ค.ลดลง 13 เซนต์ หรือ 0.77% ปิดที่ 16.85 ดอลลาร์/ออนซ์
สัญญาพลาตินัมส่งมอบเดือนเม.ย.ปิดทรงตัวที่ระดับ 981.70 ดอลลาร์/ออนซ์
สัญญาพัลลาเดียมส่งมอบเดือนมี.ค.ร่วงลง 11.65 ดอลลาร์ หรือ 1.6% ปิดที่ 724.45 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (26 ม.ค.) ด้วยปัจจัยบวกจากการที่ดัชนีดาวโจนส์ตลาดหุ้นนิวยอร์กทะยานขึ้นเหนือระดับ 20,000 จุดติดต่อกัน 2 วันทำการ ขานรับผลประกอบการที่สดใสของบริษัทจดทะเบียนหลายแห่ง
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0695 ดอลลาร์ จากระดับ 1.0729 ดอลลาร์ ในขณะที่ปอนด์อ่อนค่าลงแตะ 1.2600 ดอลลาร์ จากระดับ 1.2623 ดอลลาร์ และดอลลาร์ออสเตรเลีย อ่อนค่าลง ที่ระดับ 0.7546 ดอลลาร์ จากระดับ 0.7551 ดอลลาร์  
ดอลลาร์แข็งค่าขึ้นเมื่อเทียบกับเยน ที่ระดับ 114.41 เยน จากระดับ 113.80 เยน แต่อ่อนค่าลงเมื่อเทียบกับฟรังก์สวิส ที่ระดับ 0.9992 ฟรังก์สวิส จากระดับ 1.0011 ฟรังก์สวิส